CELEX: 62010TJ0312
Language: bg
Date: 2012-10-02
Title: Решение на Общия съд (първи състав) от 2 октомври 2012 г. # Elettronica e sistemi per automazione (ELE.SI.A) SpA срещу Европейска комисия. # Арбитражна клауза - Шестата рамкова програма на Европейската общност за научни изследвания, технологично развитие и демонстрационни дейности, допринасящи за създаването на европейско пространство за научни изследвания и иновации (2002-2006 г.) - Договор относно проекта "I-Way, Intelligent, co-operative system in cars for road safety" - Разваляне на договора - Искане за връщане на предоставената финансова помощ - Обезщетение за вреди - Иск, насочен към получаване на цялата поискана финансова помощ и към оспорване на искането за връщане - Насрещен иск. # Дело T-312/10.

Решение на Общия съд (първи състав) от 2 октомври 2012 г. — ELE.SI.A/Комисия
      (Дело T-312/10)
      „Арбитражна клауза — Шестата рамкова програма на Европейската общност за научни изследвания, технологично развитие и демонстрационни дейности,
         допринасящи за създаването на европейско пространство за научни изследвания и иновации (2002—2006) — Договор относно проекта „I Way, Intelligent, co operative system in cars for road safety“ — Разваляне на договора — Искане за връщане на предоставената финансова помощ — Обезщетение за вреди — Иск, насочен към получаване на цялата поискана финансова помощ и към оспорване на искането за връщане — Насрещен иск“
      
      1.                     Съдебно производство — Искова молба — Изисквания за форма — Кратко изложение на изтъкнатите правни основания — Правно основание,
            което не е придружено с никакво уточнение, позволяващо да се прецени основателността му — Недопустимост (член 44, параграф 1,
            буква в) от Процедурния правилник на Общия съд) (вж. точка 76)
      2.                     Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта —
            Договори, сключени в рамките на специална програма за научни изследвания, технологично развитие и демонстрационни дейности —
            Процедура за проверка на нередностите — Одит на счетоводните и управленските принципи, извършван съвместно от представители
            на Комисията и на външните консултанти — Задължение за осигуряване на съдействие от преводач на разпитваните служители — Липса —
            Одит, който не попада в приложното поле на Регламент № 2185/96 (Регламент № 2185/96 на Съвета) (вж. точки 77—93)
      3.                     Съдебно производство — Сезиране на Общия съд на основание арбитражна клауза — Договори, сключени в рамките на специална програма
            за научни изследвания, технологично развитие и демонстрационни дейности — Разваляне на договор поради нередности, извършени
            от съдоговорителя — Искания за връщане на предоставената финансова помощ и за обезщетение за вреди — Иск, насочен към получаване
            на цялата поискана финансова помощ и към оспорване на искането за връщане — Насрещeн иск — Установяване на неизпълнение на
            произтичащите от договора задължения — Право на Комисията да ѝ бъдат възстановени авансово платените суми, ведно с лихвите
            (член 272 ДФЕС) (вж. точки 103—123, 153—158)
      Предмет
      
         
               Иск за плащане на финансовата помощ, която жалбоподателят твърди, че има право да получи съгласно договор № 27195, сключен
                  на 13 декември 2005 г. между Комисията и жалбоподателя относно проект, озаглавен „I-Way, Intelligent, co-operative system
                  in cars for road safety“, както и насрещен иск за връщане на част от изплатената финансова помощ и за плащане на обезщетение
                  за вреди
               
            Диспозитив
      
         
                  1)
               
               
                  
               
               
                  	Отхвърля иска на Elettronica e sistemi per automazione (ELE.SI.A) SpA.
               
            
         
                  2)
               
               
                  
               
               
                  	Осъжда ELE.SI.A да заплати на Европейската комисия сумата от 184 129,74 EUR, ведно с лихвите, считано от 18 май 2010 г., както
                     и сумата от 7 344,46 EUR, ведно с лихвите, считано от 18 юни 2010 г.
                  
               
            
         
                  3)
               
               
                  
               
               
                  	Осъжда ELE.SI.A да заплати съдебните разноски.